Сапраўды, мне ўсё лёгка давалася. Мусіць, гэта ад Бога, ад бацькоў… Лёгка давалася мова, бо калі я не ўмею ў трактар залезці, то я ўмею па-нямецку гаварыць. Адсюль і характар такі: любіў ўсё такое ўзнёслае, падабаецца мову вучыць, падабаецца паэзія, падабаюцца дзяўчаты… А потым аказваецца, што жыццё іншае, што трэба недзе стрымаць сабе, пасядзець, папрацаваць як след. Але ж усё мне здавалася: вось, геніальныя людзі, Пушкін, напрыклад, лёгка жыў, Ясенін таксама жыў лёгка… Усе яны лёгка прайшлі па жыцці, хай сабе і мала пражылі…